Dragonfly Valley

Dragonfly Valley a Gears and Dragons kaland központi helyszíne, az első évad teljes mértékben itt játszódik.

## Elhelyezkedés és felépítés

A világon belül Dragonfly Valley délkeleten található, Swellingmore és Toumamora szomszédságában. Sivatag veszi körül, maga a város az egyetlen nagyobb lakott terület. Mivel annak idején ez a város volt legközelebb a Pusztítóhoz, egy hatalmas kráter is gazdagítja a látképét - később itt következett be az a kataklizma is, ami a mágia ébredését eredményezte.

A város nagy méretű, több körzetre osztott. Ezek közé tartozik a ma már lakatlan kráterváros - itt bukkant fel a Pusztító. A peremén két kastély helyezkedik el, az egyik a jelenlegi leghatalmasabb mesteré, a másikban pedig egy kisebb sárkánymester él. A Butterfly negyed a város leggazdagabb része, itt laknak a legbefolyásosabb politikusok, és néhány sárkánymester is. Exklúzív klubokat, hoteleket, jól karbantartott utakat, hatalmas épületeket találni itt, és a rendőrségen kívül a vezető réteg katonái is fenntartják a rendet. A legexklúzívabb klubok közé tartozik a Papillion - ezt tényleg csak a leggazdagabbak engedhetik meg maguknak.

A középső városrészben helyezkedik el a Ladybug negyed, ahol sok gyermek és család él, itt található a legtöbb iskola, és itt virágzik a legjobban a mechanikus építészet. A városban ezen a területen a legkisebb a munkanélküliség. A Ladybug negyedben csupán négy rendőr állomásozik az őrsön, ezért egy helyi kalózbanda, a LadyBug's Flowers tart rendet - nekik is köszönhető, hogy nincs komoly korlátozás a mechanikus építészeten. Szintén a középső városrészhez tartozik a Midge negyed: ez a gyártelepek mellett található, ugyancsak jobb környéknek számít. A The Poisounus Growth nevű lázadó banda otthona: a tagok pontos nevét nem ismerik a hatóságok, de a lakosok nagy része támogatja őket. A Snail negyed a középső városrész legszegényebb környéke. Itt található a Firefly's Priest nevű kalózbanda is, valamint a város három legjelentősebb szerelőműhelyének egyike. Az ugyancsak szegényes Chafer negyedben található a Welvet Bees banda. A középső város legismertebb kocsmája a Cicada: ez a Gwenyn negyedben található, nem messze a rendőrség épületétől. A kocsmát a rendőrök sem zaklatják, mert minden rendőrnek ingyen pia jár.

A legszegényebb területek közé tartozik a Cockroach negyed: az épületek itt már alig állnak, a lakók szinte mind munkanélküliek, rendőrség gyakorlatilag nincs. Néhány kocsmát lehet találni, ahol bagóért rossz piát lehet kapni. Itt voltak az első, árnyak által elkövetett gyilkosságok is - de a környék egyébként is veszélyes, a lakókat kevés pénzért is képesek megtámadni. Nem ajánlott kint járni sötétedés után.

Dragonfly Valley-ban található még a Fire Oasis dzsungel, ami az egyik legnagyobb ismert dzsungel. Egyesek úgy gondolják, lakják kisebb törzsek, más tudósok szerint teljesen lakatlan. A terület szélén előfordulnak fosztogató törzsek, róluk a legtöbben tudnak: de akik próbálták meglátni Fire Oasis mélyét, eddig még nem tértek vissza. Egyesek úgy tartják, hogy egy különösen vad és hatalmas sárkány tartja rettegésben a területet - ennek valóságalapja ismeretlen, az is lehetséges, hogy egy sárkánymester költözött oda.

## Jelenlegi vezetés

A városnak jelenleg Richard 'Richi' Pénz Shiller a polgármestere, aki egyben a Shiller Industries vezetője, és a világ jelenlegi harmadik leggazdagabb emberének tartják.